КОМИ РЕСПУБЛИКАСА ВЕСЬКӦДЛАН КОТЫРЛӦН

**ШУӦМ**

**Коми Республика мутасын шоныдӧн могмӧдан коммунальнӧй услугаысь вӧдитчысьясӧн мынтысянног йылысь**

«Коммунальнӧй услугаяс сетан юалӧмъяс серти Россия Федерацияса Веськӧдлан котырлӧн ӧткымын актӧ вежсьӧмъяс пыртӧм йылысь» Россия Федерацияса Веськӧдлан котырлӧн 2016 во лӧддза-номъя тӧлысь 29 лунся 603 №-а шуӧм серти Коми Республикаса Веськӧдлан котыр шуис:

1. Урчитны, мый Коми Республика мутасын шоныдӧн могмӧдан коммунальнӧй услугаысь мынтысян мындасӧ арталӧны сідзи, мый вӧдитчысьяс мынтысьӧны календарнӧй во чӧжӧн ӧтмоза, сэтшӧм случай кындзи, кор уна патераа керкаясын жыр кутысьяслӧн ӧтувъя собраниелӧн помшуӧм подув вылын, сы лыдын кутшӧмӧс примитӧма тайӧ шуӧм примиттӧдз, шоныдӧн могмӧдан коммунальнӧй услугаысь мынтысян мындасӧ арталӧны сідзи, кор вӧдитчысьяс мынтысьӧны шоныдӧн могмӧдан кадколаст чӧжӧн – уна патераа керкаяслы, кутшӧмъясын вӧдитчӧны шоныд энергия учётӧ босьтан ӧтувъя (став керкаса) приборӧн.

2. Тайӧ шуӧмыс вынсялӧ сійӧс официальнӧя йӧзӧдан лунсянь дас лун кольӧм бӧрын.

Коми Республикалӧн Веськӧдлан котырса

Веськӧдлысьӧс Медводдза вежысь Л.Максимова

Сыктывкар

2016 вося кӧч тӧлысь 29 лун

462 №